CELEX: 62011CN0629
Language: da
Date: 2011-12-08 00:00:00
Title: Sag C-629/11 P: Appel iværksat den 8. december 2011 af Evropaïki Dynamiki — Proigmena Systimata Tilepikoinonion Pliroforikis kai Tilematikis AE til prøvelse af dom afsagt af Retten (Anden Afdeling) den 20. september 2011 i sag T-298/09, Evropaïki Dynamiki — Proigmena Systimata Tilepikoinonion Pliroforikis kai Tilematikis AE mod Europa-Kommissionen

18.2.2012   
            
            
               DA
            
            
               Den Europæiske Unions Tidende
            
            
               C 49/17
            
         Appel iværksat den 8. december 2011 af Evropaïki Dynamiki — Proigmena Systimata Tilepikoinonion Pliroforikis kai Tilematikis AE til prøvelse af dom afsagt af Retten (Anden Afdeling) den 20. september 2011 i sag T-298/09, Evropaïki Dynamiki — Proigmena Systimata Tilepikoinonion Pliroforikis kai Tilematikis AE mod Europa-Kommissionen
   (Sag C-629/11 P)
   2012/C 49/28
   Processprog: engelsk
   
      Parter
   
   
      Appellant: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (ved dikigoroi N. Korogiannakis og M. Dermitzakis)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Rettens dom ophæves.
            
         
               —
            
            
               Domstolen skal udøve sin fulde prøvelsesret og annullere GD EAC’s beslutning om at vælge appellanten, der har afgivet bud som svar på en åben udbudsprocedure EAC/01/2008 vedrørende eksterne tjenesteydelser for undervisningsprogrammer (ESP-ISEP) (EUT 2008/S 158-212752), del 1 »IS udvikling og vedligeholdelse« og del 2 »IS undersøgelser, test, erhvervsuddannelse og støtte«, som den anden kontrahent i rækkefølgen, meddelt appellanten ved to særskilte skrivelser, dateret den 12. maj 2009 og påstanden om erstatning i henhold til artikel 225, 235 og 288, EF (nu artikel 256, 268 og 340, TEUF) for de tab, som sagsøgeren har lidt som følge af den omhandlede udbudsprocedure, for et beløb på 9 544 480 EUR (3 945 040 EUR for del 1 og 5 599 440 EUR for del 2).
            
         
               —
            
            
               Subsidiært: Sagen hjemvises til Retten med henblik på afgørelse.
            
         
               —
            
            
               Kommissionen tilpligtes at betale appellantens advokatudgifter og øvrige omkostninger afholdt i forbindelse med denne appel, herunder omkostninger afholdt i forbindelse med sagen for Retten.
            
         
      Anbringender og væsentligste argumenter
   
   
               1)
            
            
               Appellanten har gjort et enkelt anbringende gældende til støtte for appellen nemlig fejlagtig fortolkning af finansforordningens (1) artikel 100, stk. 2, og gennemførelsesbestemmelsernes artikel 149, stk. 2.
            
         
               2)
            
            
               Appellanten har nedlagt påstand om ophævelse af dommen i sag T-298/09, idet Kommissionen ikke inden for den fastsatte frist har efterkommet finansforordningens artikel 100, stk. 2, og gennemførelsesbestemmelsernes artikel 149, stk. 2, hvilket er et grundlæggende proceduremæssigt krav. Endvidere kan de begrænsede oplysninger, som blev fremsendt for sent til appellanten, på ingen måde betragtes som tilstrækkelige og som en opfyldelse af begrundelsesforpligtelsen i henhold til finansforordningens artikel 100, stk. 2, idet disse oplysninger ikke gav nogen begrundelse eller berettigelse for vurderingen og ikke indeholder nogen oplysning om de kvaliteter og relative fordele, der kendetegner den tilbudsgiver, der blev placeret bedre i rækkefølgen.
            
         
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).